लखनऊ। संगम नगरी कही जाने वाली इलाहाबाद में तीन दिनों में तीन हत्याएं हुई हैं। लगातार हो रही इन हत्याओं से लोगों में आक्रोश है। इसी कड़ी में गुरुवार को एक वकील राजेश श्रीवास्तव की अज्ञात हमलावरों ने गोली मारकर हत्या कर दी। राजेश कर्नलगंज थाना क्षेत्र के मनमोहन पार्क के पास स्थित कचहरी जा रहे थे। हत्या से नाराज वकीलों ने शव को सड़क पर रख कर जाम लगाया और हंगामा किया। इस मामले में योगी सरकार ने मृतक के परिजनों को 20 लाख रुपए मुआवजे का ऐलान किया है।